CELEX: 32010R0687
Language: mt
Date: 2010-07-30 00:00:00
Title: Regolament tal-Kummissjoni (UE) Nru 687/2010 tat- 30 ta’ Lulju 2010 li jemenda r-Regolament (KE) Nru 1580/2007 li jistabbilixxi regoli ta’ implimentazzjoni tar-Regolamenti tal-Kunsill (KE) Nru 2200/96, (KE) Nru 2201/96 u (KE) Nru 1182/2007 fis-settur tal-frott u l-ħxejjex

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 199/12
            
         REGOLAMENT TAL-KUMMISSJONI (UE) Nru 687/2010
   tat-30 ta’ Lulju 2010
   li jemenda r-Regolament (KE) Nru 1580/2007 li jistabbilixxi regoli ta’ implimentazzjoni tar-Regolamenti tal-Kunsill (KE) Nru 2200/96, (KE) Nru 2201/96 u (KE) Nru 1182/2007 fis-settur tal-frott u l-ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikoli 103h u 127 flimkien mal-Artikolu 4 tiegħu,
   Billi:
   
               (1)
            
            
               L-Artikolu 103d(2) tar-Regolament (KE) Nru 1234/2007 jipprovdi biex l-għotja ta’ għajnuna finanzjarja tkun limitata għal 4.1 % jew 4.6 % tal-valur tal-produzzjoni kummerċjalizzata ta’ kull organizzazjoni tal-produtturi.
            
         
               (2)
            
            
               L-Artikolu 52 tar-Regolament tal-Kummissjoni (KE) Nru 1580/2007 (2) jistipula regoli dettaljati għall-kalkolu tal-valur tal-produzzjoni għal organizzazzjoni tal-produtturi. Skont il-punt (a) tal-paragrafu 6 ta’ dak l-Artikolu, meta applikabbli, organizzazzjoni tal-produtturi għandha tiffattura l-produzzjoni kummerċjalizzata tal-frott u l-ħxejjex fl-istadju ta’ “qabel l-ispejjeż assoċjati mal-organizzazzjoni tal-produtturi”, bħala prodott li huwa ppakkjat, ippreparat jew li jkun għadda mill-ipproċessar tal-ewwel stadju.
            
         
               (3)
            
            
               Il-punt (i) tal-Artikolu 21(1) tar-Regolament (KE) Nru 1580/2007 fih definizzjoni tal-“ipproċessar tal-ewwel stadju”. Madankollu, dik id-definizzjoni ħolqot diffikultajiet ta’ interpretazzjoni. Peress li ċ-ċertezza legali titlob regoli ċari dwar il-kalkolu tal-valur tal-produzzjoni kummerċjalizzata, dik id-definizzjoni għandha titneħħa u d-definizzjoni ta’ “prodott sekondarju” għandha tiġi addattata kif xieraq.
            
         
               (4)
            
            
               Instab li huwa diffiċli li jiġi kkalkolat il-valur tal-frott u l-ħxejjex intenzjonati għall-ipproċessar. Għall-finijiet ta’ kontroll u għas-simplifikazzjoni, huwa xieraq li tiddaħħal rata fissa għall-finijiet tal-kalkolu tal-valur tal-frott u l-ħxejjex intenzjonati għall-ipproċessar, li tirrappreżenta l-valur tal-prodott bażiku, jiġifieri frott u ħxejjex intenzjonati għall-ipproċessar u l-attivitajiet li mhumiex attivitajiet proprji tal-ipproċessar. Peress li l-kwantitajiet tal-frott u l-ħxejjex meħtieġa għall-produzzjoni tal-frott u l-ħxejjex ipproċessati jvarjaw ħafna bejn il-gruppi tal-produtturi, dawn id-differenzi għandhom ikunu riflessi fir-rati fissi applikabbli.
            
         
               (5)
            
            
               Fil-każ tal-frott u l-ħxejjex intenzjonati għall-ipproċessar li huma ttrasformati fi ħwawar aromatiċi u trab tal-paprika, huwa wkoll xieraq li tiddaħħal rata fissa għall-finijiet tal-kalkolu tal-valur tal-frott u l-ħxejjex intenzjonati għall-ipproċessar, li tirrapreżanta biss il-valur tal-prodott bażiku.
            
         
               (6)
            
            
               Sabiex tkun żgurata t-tranżizzjoni għas-sistema l-ġdida tal-kalkolu tal-valur tal-produzzjoni kummerċjalizzata tal-frott u l-ħxejjex intenzjonati għall-ipproċessar, il-programmi operazzjonali approvati fl-20 ta’ Jannar 2010 ma għandhomx jiġu affettwati mill-metodu l-ġdid tal-kalkolu, mingħajr preġudizzju għall-possibbiltà li dawn il-programmi operazzjonali jiġu emendati skont l-Artikoli 66 u 67 tar-Regolament (KE) Nru 1580/2007. Għall-istess raġuni, il-valur tal-produzzjoni kummerċjalizzata għall-perjodu ta’ referenza tal-programmi operazzjonali approvati wara dik id-data għandu jiġi kkalkolat skont ir-regoli l-ġodda.
            
         
               (7)
            
            
               Sabiex tkun permessa aktar flessibiltà fl-użu tal-irtirar mis-suq, huwa xieraq li jiżdied il-marġni annwali għall-qbiż tal-limitu stipulat fl-Artikilu 80(2) tar-Regulation (KE) Nru 1580/2007.
            
         
               (8)
            
            
               Sabiex tkun iffaċilitata d-distribuzzjoni bla ħlas, huwa xieraq li tiġi prevista l-possibbiltà li l-organizzazzjonijiet u l-istituzzjonijiet tal-karità jkunu permessi jitolbu kontribuzzjoni simbolika mingħand ir-riċevituri finali tal-prodotti li jkunu ġew irtirati mis-suq, f'każ li dawn il-prodotti jkunu ġew ipproċessati.
            
         
               (9)
            
            
               L-ammonti tar-rata fissa għall-ispejjeż tat-trasport, l-għażla u l-ippakkjar għad-distribuzzjoni bla ħlas tal-frott u l-ħxejjex irtirati mis-suq u stipulati fl-Artikolu 83(1) u l-Anness XI għar-Regolament (KE) Nru 1580/2007 għandhom jiġu aġġornati.
            
         
               (10)
            
            
               Ir-Regolament (KE) Nru 1580/2007 għandu għalhekk jiġi emendat skont dan.
            
         
               (11)
            
            
               Il-Kumitat ta’ Ġestjoni għall-Organizzazzjoni Komuni tas-Swieq Agrikoli ma ressaqx opinjoni fil-limitu taż-żmien stabbilit mill-President tiegħu,
            
         ADOTTAT DAN IR-REGOLAMENT:
   Artikolu 1
   Emendi għar-Regolament (KE) Nru 1580/2007
   Ir-Regolament (KE) Nru 1580/2007 għandu jiġi emendat kif ġej:
   
               1.
            
            
               L-Artikolu 21(1) għandu jiġi emendat kif ġej:
               
                           (a)
                        
                        
                           il-punt (h) għandu jinbidel b’dan li ġej:
                           
                                       “(h)
                                    
                                    
                                       ‘prodott sekondarju’ tfisser prodott li jirriżulta mill-preparazzjoni ta’ prodott tal-frott jew il-ħxejjex li għandu valur ekonomiku posittiv iżda li mhuwiex ir-riżultat ewlieni intenzjonat;”
                                    
                                 
                     
                           (b)
                        
                        
                           il-punt (i) għandu jinbidel b'dan li ġej:
                           
                                       “(i)
                                    
                                    
                                       ‘preparazzjoni’ tfisser attivitajiet preparatorji bħal ħasil, it-tqattigħ, it-tqaxxir, it-tirqim u t-tnixxif tal-frott u l-ħxejjex, mingħajr ma jiġu ttrasformati fi frott u ħxejjex ipproċessati;”
                                    
                                 
                     
         
               2.
            
            
               L-Artikolu 52 għandu jiġi emendat kif ġej:
               
                           (a)
                        
                        
                           għandu jiddaħħal il-paragrafu 2a li ġej:
                           “2a.   Il-valur tal-produzzjoni kummerċjalizzata ma għandux jinkludi l-valur tal-frott u l-ħxejjex ipproċessati jew ta’ kwalunkwe prodott ieħor li mhuwiex prodott tas-settur tal-frott u l-ħxejjex.
                           Madankollu, il-valur tal-produzzjoni kummerċjalizzata tal-frott u l-ħxejjex intenzjonati għall-ipproċessar, li jkunu ġew ittrasformati f'wieħed mill-frott jew ħxejjex proċessati elenkati fil-Parti X tal-Anness I għar-Regolament (KE) Nru 1234/2007 jew kwalunkwe prodott agrikolu msemmi f'dan l-Artikolu u deskritt aktar fl-Anness VIa għal dan ir-Regolament, minn organizzazzjoni tal-produtturi jew assoċjazzjoni tal-organizzazzjonijiet tal-produtturi jew il-membri tagħhom, li jkunu produtturi jew il-kooperattivi tagħhom, jew sussidjarji kif imsemmi fil-paragrafu 7 ta’ dan l-Artikolu, sew jekk huma stess jew permezz tal-esternalizzazzjoni, għandhom jiġu kkalkolati bħala rata fissa fil-perċentwali applikata lill-valur iffatturat ta’ dawn il-prodotti pproċessati.
                           Dik ir-rata fissa għandha tkun:
                           
                                       (a)
                                    
                                    
                                       53 % għall-meraq tal-frott;
                                    
                                 
                                       (b)
                                    
                                    
                                       73 % għall-meraq konċentrat tal-frott;
                                    
                                 
                                       (c)
                                    
                                    
                                       77 % għall-kunserva tat-tadam;
                                    
                                 
                                       (d)
                                    
                                    
                                       62 % għall-frott u l-ħxejjex friżati;
                                    
                                 
                                       (e)
                                    
                                    
                                       48 % għall-frott u l-ħxejjex tal-bott;
                                    
                                 
                                       (f)
                                    
                                    
                                       70 % għall-faqqiegħ tal-bott tal-ġenus Agaricus;
                                    
                                 
                                       (g)
                                    
                                    
                                       81 % għall-frott proviżorjament priżervat fis-salmura;
                                    
                                 
                                       (h)
                                    
                                    
                                       81 % għall-frott imnixxef;
                                    
                                 
                                       (i)
                                    
                                    
                                       27 % għal frott u ħxejjex oħra proċessati;
                                    
                                 
                                       (j)
                                    
                                    
                                       12 % għall-ħwawar aromatiċi proċessati;
                                    
                                 
                                       (k)
                                    
                                    
                                       41 % għat-trab tal-paprika.”
                                    
                                 
                     
                           (b)
                        
                        
                           il-paragrafu 6 għandu jiġi ssostitwit b’dan li ġej:
                           “6.   Il-produzzjoni kummerċjalizzata tal-frott u l-ħxejjex għandha tkun iffatturata fl-istadju ta’ 'qabel l-ispejjeż assoċjati mal-organizzazzjoni tal-produtturi’ fejn applikabbli, bħala prodott elenkat fil-Parti IX tal-Anness I għar-Regolament (KE) Nru 1234/2007 li hija ppreparata u ppakkjata u bl-esklużjoni ta’:
                           
                                       (a)
                                    
                                    
                                       il-VAT;
                                    
                                 
                                       (b)
                                    
                                    
                                       l-ispejjeż tat-trasport intern, fejn id-distanza bejn il-ġbir ċentralizzat jew punti tal-ippakkjar tal-organizzazzjoni tal-produtturi u l-punt tad-distribuzzjoni tal-organizzazzjoni tal-produtturi tkun sinifikanti.
                                    
                                 Għall-finijiet tal-punt (b) tal-ewwel subparagrafu, l-Istati Membri għandhom jipprovdu għal tnaqqis li għandu jkun applikat għall-valur fatturat għall-prodotti fatturati fi stadji differenti tal-kunsinna jew tat-trasport.”
                        
                     
         
               3.
            
            
               fl-Artikolu 53(7), għandhom jiżdiedu dawn is-subparagrafi li ġejjin:
               “Madankollu, għall-programmi operazzjonali approvati fl-20 ta’ Jannar 2010, il-valur tal-produzzjoni kummerċjalizzata għas-sena 2007 u qabel għandu jkun ikkalkolat abbażi tal-leġiżlazzjoni applikabbli fil-perjodu ta’ referenza, filwaqt li l-valur tal-produzzjoni kummerċjalizzata għas-snin 2008 u wara għandu jiġi kkalkolat abbażi tal-leġiżlazzjoni applikabbli fl-2008.
               Għall-programmi operazzjonali approvati wara l-20 ta’ Jannar 2010, il-valur tal-produzzjoni kummerċjalizzata għas-snin 2008 u wara għandu jkun ikkalkolat abbażi tal-leġiżlazzjoni applikabbli fi żmien meta ġie approvat il-programm operazzjonali.”
            
         
               4.
            
            
               fl-Artikolu 80(2), it-tielet subparagrafu għandu jiġi ssostitwit b’dan li ġej:
               “Il-perċentwali msemmija fl-ewwel subparagrafu għandhom ikunu l-medji annwali fuq perjodu ta’ tliet snin, b'marġni annwali ta’ qbiż tal-limitu ta’ 5 punti perċentwali.”
            
         
               5.
            
            
               fl-Artikolu 81(2), għandu jiżdied is-subparagrafu li ġej wara l-ewwel subparagrafu:
               “L-Istati Membri jistgħu jippermettu lill-organizzazzjonijiet u l-istituzzjonijiet tal-karità msemmija fil-punti (a) u (b) tal-Artikolu 103d(4) tar-Regolament (KE) Nru 1234/2007 jitolbu kontribuzzjoni simbolika mingħand ir-riċevituri finali tal-prodotti li jkunu ġew irtirati mis-suq, f'każ li dawn il-prodotti jkunu ġew ipproċessati.”
            
         
               6.
            
            
               fl-Artikolu 83, il-paragrafi 1 u 2 għandhom jiġu ssostitwiti b’dan li ġej:
               “1.   L-ispejjeż tal-għażla u l-ippakkjar tal-frott u l-ħxejjex friski rtirati mis-suq għad-distribuzzjoni bla ħlas għandhom ikunu eliġibbli skont il-programmi operazzjonali fil-każ ta’ prodotti mqiegħda f'pakketti ta’ anqas minn 25 kilogramma piż nett bl-ammonti tar-rata fissa stipulata fil-Parti A tal-Anness XII.
               2.   Il-pakketti tal-prodotti għad-distribuzzjoni bla ħlas għandhom juru l-emblema tal-Ewropea, flimkien ma’ waħda jew aktar mir-referenza stabbiliti fil-Parti B tal-Anness XII.”
            
         
               7.
            
            
               Għandu jiżdied l-Anness VIa, kif stipulat fl-Anness I għal dan ir-Regolament.
            
         
               8.
            
            
               L-Anness XI għandu jiġi ssostitwit bit-test tal-Anness II għal dan ir-Regolament.
            
         
               9.
            
            
               L-Anness XII għandu jiġi ssostitwit bit-test tal-Anness III għal dan ir-Regolament.
            
         Artikolu 2
   Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Lulju 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 350, 31.12.2007, p. 1.
   
      ANNESS I
      
         
            “ANNESS VIa
            
               PRODOTTI PROĊESSATI MSEMMIJA FL-ARTIKOLU 52(2a)
            
            
                        Kategorija
                     
                     
                        Kodiċi NM
                     
                     
                        Deskrizzjoni
                     
                  
                        Meraq tal-frott
                     
                     
                        ex 2009 
                     
                     
                        Meraq tal-frott, minbarra l-meraq tal-għeneb u l-għeneb magħsur tas-subintestaturi 2009 61  u 2009 69  u l-meraq tal-banana tas-subintestatura ex 2009 80  u l-meraq konċentrat, mhux fermentat u bla spirti miżjuda, kemm jekk ikun jew ma jkunx fih zokkor jew sustanzi ta’ ħlewwa oħra miżjuda.
                        Meraq tal-frott konċentrat huwa meraq tal-frott li jaqa’ taħt l-intestatura ex 2009  li jitħejja permezz tat-tneħħija fiżika ta’ mill-anqas 50 % tal-kontenut tal-ilma, f'pakketti ta’ kontenut nett ta’ mhux anqas minn 200 kg.
                     
                  
                        Kunserva tat-tadam
                     
                     
                        ex 2002 90 31 
                        ex 2002 90 91 
                     
                     
                        Kunserva tat-tadam b'kontenut ta’ piż niexef ta’ mhux anqas minn 28 % f'pakketti immedjati ta’ kontenut nett ta’ mhux anqas minn 200 kg.
                     
                  
                        Frott u ħxejjex friżati
                     
                     
                        ex 0710 
                     
                     
                        Ħxejjex (mhux imsajra jew imsajra bil-fwar jew mgħollija fl-ilma) friżati, minbarra l-qamħirrun tas-subintestatura 0710 40 00 , żebbuġ tas-subintestatura 0710 80 10  u frott tal-ġenus Capsicum jew tal-ġenus Pimenta tas-subintestatura 0710 80 59 .
                     
                  
                        ex 0811 
                     
                     
                        Frott u lewż, mhux imsajra jew imsajra bil-fwar jew mgħollija fl-ilma, friżati, ma fihomx zokkor jew ħlewwiet oħra miżjuda, minbarra l-banana friżata li taqgħa taħt taħt is-subintestatura ex 0811 90 95 .
                     
                  
                        ex 2004 
                     
                     
                        Ħxejjex oħra preparati jew preżervati b'mod ieħor milli bil-ħall jew bl-aċtu aċetiku, friżati, minbarra l-prodotti tal-intestatura 2006 , minbarra l-qamħirrun (Zea mays var. saccharata) tas-subintestatura ex 2004 90 10 , żebbuġ tas-sub intestatura ex 2004 90 30  u patata preparata jew preservata f'forma ta’ tqiq, mitħuna jew flejks, tas-subintestatura 2004 10 91 
                     
                  
                        Frott u ħxejjex tal-bott
                     
                     
                        ex 2001 
                     
                     
                        Ħxejjex, frott, lewż u partijiet oħra ta’ pjanti tajbin għall-ikel, preparati jew preżervati permezz tal-ħall jew l-aċtu aċetiku, minbarra:
                        
                                    —
                                 
                                 
                                    frott tal-ġenus Capsicum ħlief il-bżar ħelu jew il-pimenta tas-subintestatura 2001 90 20 
                                 
                              
                                    —
                                 
                                 
                                    qamħirrun (Zea mays var. saccharata) tas-subintestatura 2001 90 30 
                                 
                              
                                    —
                                 
                                 
                                    jam, patata ħelwa u partijiet ta’ pjanti tajbin għall-ikel oħra simili li fihom 5 % jew iktar bħala piż ta’ lamtu tas-subintestatura 2001 90 40 
                                 
                              
                                    —
                                 
                                 
                                    qlub tal-palm tas-subintestatura 2001 90 60 
                                 
                              
                                    —
                                 
                                 
                                    żebbuġ tas-subintestatura 2001 90 65 
                                 
                              
                                    —
                                 
                                 
                                    weraq tad-dielja, rimja tal-ħops u partijiet ta’ pjanti tajbin għall-ikel oħra simili tas-subintestatura ex 2001 90 97 .
                                 
                              
                  
                        ex 2002 
                     
                     
                        Tadam preparat jew preżervat minbarra bil-ħall jew l-aċtu aċetiku ħlief għall-kunserva tat-tadam tas-subintestaturi ex 2002 90 31  u ex 2002 90 91  deskritti hawn fuq.
                     
                  
                        ex 2005 
                     
                     
                        Ħxejjex oħra preparati jew preżervati minbarra bil-ħall jew bl-aċtu aċetiku, mhux friżati, ħlief għall-prodotti tal-intestatura 2006  minbarra ż-żebbuġ tas-subintestatura 2005 70 , il-qamħirrun (Zea mays var. saccharata) tas-subintestatura 2005 80 00 , frott tal-ġenus Capsicum ħlief il-bżar ħelu jew il-pimenta tas-subintestatura 2005 99 10 , u l-patata preparata jew preżervata f'forma ta’ tqiq, mitħuna jew flejks, tas-subintestatura 2005 20 10 .
                     
                  
                        ex 2008 
                     
                     
                        Frott, lewż jew partijiet oħra ta’ pjanti tajbin għall-ikel, preparati jew preżervati b'mod ieħor, kemm jekk fihom zokkor jew ħlewwiet oħra jew spirtu miżjuda jew le, mhux speċifikati jew inklużi x' imkien ieħor, minbarra:
                        
                                    —
                                 
                                 
                                    butir tal-karawett tas-subintestatura 2008 11 10 
                                 
                              
                                    —
                                 
                                 
                                    lewż preparat jew preżervat mod ieħor, kemm jekk biz-zokkor jew xi sustanzi oħra ta’ ħlewwa miżjuda, mhux speċifikat jew inkluż x'imkien ieħor, tas-subintestatura ex 2008 19 
                                 
                              
                                    —
                                 
                                 
                                    qlub tal-palm tas-subintestatura 2008 91 00 
                                 
                              
                                    —
                                 
                                 
                                    qamħirrun tas-subintestatura 2008 99 85 
                                 
                              
                                    —
                                 
                                 
                                    jam, patata ħelwa u partijiet ta’ pjanti tajbin għall-ikel oħra simili li fihom 5 % jew iktar bħala piż ta’ lamtu tas-subintestatura 2008 99 91 
                                 
                              
                                    —
                                 
                                 
                                    weraq tad-dielja, rimja tal-ħops u partijiet ta’ pjanti tajbin għall-ikel oħra simili li jaqgħu taħt is-subintestatura ex 2008 99 99 
                                 
                              
                                    —
                                 
                                 
                                    taħlitiet ta’ banana preparati jew preżervati b'mod ieħor tas-subintestaturi ex 2008 92 59 , ex 2008 92 78 , ex 2008 92 93  u ex 2008 92 98 
                                 
                              
                                    —
                                 
                                 
                                    banana preparata jew preżervata b'mod ieħor tas-subintestaturi ex 2008 99 49 , ex 2008 99 67  u ex 2008 99 99 
                                 
                              
                  
                        Faqqiegħ tal-bott
                     
                     
                        2003 10 
                     
                     
                        Faqqiegħ tal-ġens Agaricus, preparat jew preżervat b’mod ieħor milli bil-ħall jew bl-aċtu aċetiku.
                     
                  
                        Frott proviżorjament priżervat fis-salmura
                     
                     
                        ex 0812 
                     
                     
                        Frott u lewż preżervati proviżorjament fis-salmura, iżda li f'dak l-istat mhumiex tajbin għal konsum immedjat, minbarra l-banana preżervata proviżorjament li taqa’ taħt is-subintestatura ex 0812 90 98 .
                     
                  
                        Frott imnixxef
                     
                     
                        ex 0813 
                     
                     
                        Frott niexef, minbarra dak tal-intestaturi 0801  sa 0806 ;
                     
                  
                        0804 20 90 
                     
                     
                        Tin imnixxef;
                     
                  
                        0806 20 
                     
                     
                        Għeneb imnixxef;
                     
                  
                        ex 2008 19 
                     
                     
                        - lewż ieħor preparat jew preżervat mod ieħor, kemm jekk biz-zokkor jew xi sustanzi oħra ta’ ħlewwa miżjuda jew le, mhux speċifikat jew inkluż x'imkien ieħor, minbarra l-lewż tropikali u t-taħlitiet tiegħu.
                     
                  
                        Frott u ħxejjex oħra proċessati
                     
                     
                         
                     
                     
                        Frott u ħxejjex proċessati elenkati fil-Part X tal-Anness 1 għar-Regolament (KE) Nru 1234/2007, differenti mill-prodotti elenkati fil-kategoriji ta’ hawn fuq.
                     
                  
                        Ħwawar aromatiċi proċessati
                     
                     
                        ex 0910 
                     
                     
                        Sagħtar imnixxef
                     
                  
                        ex 1211 
                     
                     
                        Ħabaq, melissa, nagħniegħ, l-origanum vulgare (origanu/merdqux selvaġġ), klin, salvja, kemm jekk maqtugħa, imfarrka jew mitħuna.
                     
                  
                        Trab tal-paprika
                     
                     
                        ex 0904 
                     
                     
                        Il-bżar tal-ġenus Piper; Frott tal-ġenus Capsicum jew tal-ġenus Pimenta mnixxef jew imfarrak jew mitħun eskluż il-bżar ħelu li jaqa’ fis-subintestatura 0904 20 10 .”
                     
                  
      
   
   
      ANNESS II
      
         
            “ANNESS XI
            
               SPEJJEŻ TAT-TRASPORT SKONT ID-DISTRIBUZZJONI BLA ĦLAS IMSEMMIJA FL-ARTIKOLU 82(1)
            
            
                        Distanza bejn il-Post tal-irtirar u l-post tal-kunsinna
                     
                     
                        Spejjeż tat-trasport
                        (EUR/tunnellata)
                     
                  
                        Inqas minn 25km
                     
                     
                        18,2 
                     
                  
                        Minn 25km sa 200km
                     
                     
                        41,4 
                     
                  
                        Minn 200km sa 350km
                     
                     
                        54,3 
                     
                  
                        Minn 350km sa 500km
                     
                     
                        72,6 
                     
                  
                        Minn 500km sa 750km
                     
                     
                        95,3 
                     
                  
                        750km jew aktar
                     
                     
                        108,3 
                     
                  Suppliment għat-trasport refriġerat: EUR 8,5/t.”
         
      
   
   
      ANNESS III
      
         
            “ANNESS XII
            PARTI A
            
               SPEJJEŻ TAL-GĦAŻLA U L-IPPAKKJAR IMSEMMIJA FL-ARTIKOLU 83(1)
            
            
                        Prodott
                     
                     
                        Spejjeż tal-għażla u l-ippakkjar
                        (EUR/tunnellata)
                     
                  
                        Tuffieħ
                     
                     
                        187,7 
                     
                  
                        Lanġas
                     
                     
                        159,6 
                     
                  
                        Larinġ
                     
                     
                        240,8 
                     
                  
                        Klementin
                     
                     
                        296,6 
                     
                  
                        Ħawħ
                     
                     
                        175,1 
                     
                  
                        Nuċiprisk
                     
                     
                        205,8 
                     
                  
                        Dulliegħ
                     
                     
                        167,0 
                     
                  
                        Pastard
                     
                     
                        169,1 
                     
                  
                        Prodotti oħra
                     
                     
                        201,1 
                     
                  PARTI B
            
               DIKJARAZZJONI GĦALL-IPAKKJAR TAL-PRODOTTI MSEMMIJA FL-ARTIKOLU 83(2)
            
            
                        —
                     
                     
                        Продукт, предназначен за безплатна дистрибуция (Регламент (ЕO) № 1580/2007)
                     
                  
                        —
                     
                     
                        Producto destinado a su distribución gratuita [Reglamento (CE) no 1580/2007]
                     
                  
                        —
                     
                     
                        Produkt určený k bezplatné distribuci [nařízení (ES) č. 1580/2007]
                     
                  
                        —
                     
                     
                        Produkt til gratis uddeling (forordning (EF) nr. 1580/2007)
                     
                  
                        —
                     
                     
                        Zur kostenlosen Verteilung bestimmtes Erzeugnis (Verordnung (EG) Nr. 1580/2007)
                     
                  
                        —
                     
                     
                        Tasuta jagamiseks mõeldud tooted [määrus (EÜ) nr 1580/2007]
                     
                  
                        —
                     
                     
                        Προϊόν προοριζόμενο για δωρεάν διανομή [κανονισμός (ΕΚ) αριθ. 1580/2007]
                     
                  
                        —
                     
                     
                        Product for free distribution (Regulation (EC) No 1580/2007)
                     
                  
                        —
                     
                     
                        Produit destiné à la distribution gratuite [règlement (CE) no 1580/2007]
                     
                  
                        —
                     
                     
                        Prodotto destinato alla distribuzione gratuita [regolamento (CE) n. 1580/2007]
                     
                  
                        —
                     
                     
                        Produkts paredzēts bezmaksas izplatīšanai [Regula (EK) Nr. 1580/2007]
                     
                  
                        —
                     
                     
                        Produktas skirtas nemokamai distribucijai [Reglamentas (EB) Nr. 1580/2007]
                     
                  
                        —
                     
                     
                        Ingyenes szétosztásra szánt termék (1580/2007/EK rendelet)
                     
                  
                        —
                     
                     
                        Prodott destinat għad-distribuzzjoni bla ħlas [Regolament (KE) Nru. 1580/2007]
                     
                  
                        —
                     
                     
                        Voor gratis uitreiking bestemd product (Verordening (EG) nr. 1580/2007)
                     
                  
                        —
                     
                     
                        Produkt przeznaczony do bezpłatnej dystrybucji [Rozporządzenie (WE) nr 1580/2007]
                     
                  
                        —
                     
                     
                        Produto destinado a distribuição gratuita [Regulamento (CE) n.o 1580/2007]
                     
                  
                        —
                     
                     
                        Produs destinat distribuției gratuite [Regulamentul (CE) nr. 1580/2007]
                     
                  
                        —
                     
                     
                        Výrobok určený na bezplatnú distribúciu [nariadenie (ES) č. 1580/2007]
                     
                  
                        —
                     
                     
                        Proizvod, namenjen za prosto razdelitev [Uredba (ES) št. 1580/2007]
                     
                  
                        —
                     
                     
                        Ilmaisjakeluun tarkoitettu tuote (asetus (EY) N:o 1580/2007)
                     
                  
                        —
                     
                     
                        Produkt för gratisutdelning (förordning (EG) nr 1580/2007)”